Vyhodnotenie medzirezortného pripomienkového konania

Návrh zákona, ktorým sa mení a dopĺňa zákon č. 540/2001 Z. z. 
o štátnej štatistike v znení neskorších predpisov 

Spôsob pripomienkového konania	 	
Počet vznesených pripomienok, z toho zásadných	57  / 2 	
Počet vyhodnotených pripomienok	57 	
		
Počet akceptovaných pripomienok, z toho zásadných	35  / 2 	
Počet čiastočne akceptovaných pripomienok, z toho zásadných	15  / 0 	
Počet neakceptovaných pripomienok, z toho zásadných	7  / 0 	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Ministerstvo pôdohospodárstva Slovenskej republiky 	2 (2o,0z) 	 	 	 	
2 .	Ministerstvo výstavby a regionálneho rozvoja Slovenskej republiky 	 	 	x 	 	
3 .	Úrad geodézie, kartografie a katastra Slovenskej republiky 	 	 	x 	 	
4 .	Úrad pre normalizáciu, metrológiu a skúšobníctvo Slovenskej republiky 	 	 	x 	 	
5 .	Úrad pre verejné obstarávanie 	 	 	x 	 	
6 .	Úrad priemyselného vlastníctva Slovenskej republiky 	4 (4o,0z) 	 	 	 	
7 .	Správa štátnych hmotných rezerv Slovenskej republiky 	 	 	x 	 	
8 .	Colný úrad Slovenskej republiky 	 	 	 	x 	
9 .	Generálna prokuratúra Slovenskej republiky 	6 (6o,0z) 	 	 	 	
10 .	Protimonopolný úrad Slovenskej republiky 	 	 	x 	 	
11 .	Republiková únia zamestnávateľov 	 	 	 	x 	
12 .	Ministerstvo kultúry Slovenskej republiky 	 	 	x 	 	
13 .	Ministerstvo práce, sociálnych vecí a rodiny Slovenskej republiky 	6 (5o,1z) 	 	 	 	
14 .	Ústredie práce, sociálnych vecí a rodiny 	 	 	 	x 	
15 .	Centrum pre medzinárodnoprávnu ochranu detí a mládeže 	 	 	 	x 	
16 .	Úrad na ochranu osobných údajov Slovenskej republiky 	 	 	 	x 	
17 .	Národný bezpečnostný úrad 	 	 	 	x 	
18 .	Podpredseda vlády SR pre vedomostnú spoločnosť, európske záležitosti, ľudské práva a menšiny 	 	 	 	x 	
19 .	Konfederácia odborových zväzov Slovenskej republiky 	1 (1o,0z) 	 	 	 	
20 .	Kancelária prezidenta Slovenskej republiky 	 	 	 	x 	
21 .	Asociácia zamestnávateľských zväzov a združení Slovenskej republiky 	 	 	x 	 	
22 .	Najvyšší súd Slovenskej republiky 	 	 	 	x 	
23 .	Národná banka Slovenska 	2 (1o,1z) 	 	 	 	
24 .	Legislatívna rada vlády Slovenskej republiky 	 	 	 	x 	
25 .	Hospodárska rada vlády SR 	 	 	 	x 	
26 .	Európske spotrebiteľské centrum 	 	 	 	x 	
27 .	Ministerstvo hospodárstva Slovenskej republiky 	 	 	x 	 	
28 .	Ministerstvo zdravotníctva Slovenskej republiky 	 	 	 	x 	
29 .	Ministerstvo vnútra Slovenskej republiky 	8 (8o,0z) 	 	 	 	
30 .	Ministerstvo financií Slovenskej republiky 	8 (8o,0z) 	 	 	 	
31 .	Ministerstvo školstva Slovenskej republiky 	 	 	x 	 	
32 .	Ministerstvo zahraničných vecí Slovenskej republiky 	 	 	x 	 	
33 .	Ministerstvo obrany Slovenskej republiky 	3 (3o,0z) 	 	 	 	
34 .	Najvyšší kontrolný úrad Slovenskej republiky 	 	 	x 	 	
35 .	Úrad jadrového dozoru Slovenskej republiky 	 	 	x 	 	
36 .	Štátny dopravný úrad 	 	 	 	x 	
37 .	Ministerstvo dopravy, pôšt a telekomunikácií Slovenskej republiky 	3 (3o,0z) 	 	 	 	
38 .	Odbor aproximácie práva sekcie vládnej legislatívy Úradu vlády SR 	7 (7o,0z) 	 	 	 	
39 .	Úrad vlády Slovenskej republiky 	 	 	x 	 	
40 .	Ministerstvo spravodlivosti Slovenskej republiky 	 	 	 	x 	
41 .	Štatistický úrad Slovenskej republiky 	 	 	 	x 	
42 .	Odbor Centrálneho verejného obstarávania 	 	 	 	x 	
43 .	Ministerstvo životného prostredia Slovenskej republiky 	2 (2o,0z) 	 	 	 	
44 .	Slovenská informačná služba 	1 (1o,0z) 	 	 	 	
45 .	Slovenská obchodná a priemyselná komora 	 	 	x 	 	
46 .	Sociálna poisťovňa 	3 (3o,0z) 	 	 	 	
47 .	Slovnaft a.s. 	1 (1o,0z) 	 	 	 	
	SPOLU	57 (55o,2z) 	0 (0o,0z) 	15 	17 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
MP SR 	K bodu 42 

Podľa navrhovaného znenia § 29 ods. 3 sa má povinnosť mlčanlivosti o skutočnostiach zo štatistického zisťovania rozšíriť aj na obdobie po skončení „služobného a štátnozamestnaneckého“ pomeru zamestnanca (doteraz išlo len o pracovný pomer). V prípade služobného pomeru odporúčame prehodnotiť poznámku pod čiarou s odkazom na zákon č. 552/2003 Z. z. Odporúčame pri poznámke 9a uviesť text: „Napr. zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície. 	O 	A 	Úprava vykonaná vo väzbe na pripomienky ostatných pripomienkujúcich subjektov. 	
MP SR 	K predkladacej správe  
Návrh zákona bude mať vplyv na štátny rozpočet v súvislosti s návrhom na vytvorenie legislatívnych podmienok pre elektronické podávanie štatistických formulárov spravodajskými jednotkami (§18 ods. 2). Uvedenú skutočnosť odporúčame uviesť v predkladacej správe k materiálu 	O 	N 	Netýka sa subjektov napojených na štátny rozpočet a nepôjde o povinnosť, ale o možnosť podávania štatistických formulárov elektronickou formou navzájom medzi sebou, subjektami vykonávajúcimi štatistické zisťovania. 
Naopak bude mať vplyv na zlepšenie informatizácie spoločnosti tak, že umožní elektronické podávanie štatistických formulárov SJ, a pri poskytovaní administratívnych zdrojov údajov a informácií elektronickou formou medzi subjektmi pôsobiacimi v oblasti štatistiky zefektívni ich vzájomné poskytovanie, ako na vnútroštátnej úrovni, tak vo vzťahu k orgánom a organizáciam EÚ. 	
ÚPV SR 	čl. I, bod 31 
Odporúčame rozdeliť tento novelizačný bod do dvoch bodov, keďže sa ním mení znenie dvoch písmen. (Obdobne ako je upravená zmena zákona v novelizačných bodoch 3 a 4.) 	O 	A 	Navrhované zmeny písmen v tomto ustanovení boli upravené do samostatných bodov.  	
ÚPV SR 	čl. I, bod 34 
V odseku 4 odporúčame vypustiť za slovom "verejné" slovo "údaje" ako nadbytočné a slovo "odplatne" odporúčame nahradiť slovami "za odplatu". 
V odseku 5 odporúčame vypustiť za slovom "neverejné" slovo "údaje" ako nadbytočné.  	O 	ČA 	Slovo "odplatne" bolo nahradené slovami "za odplatu". 	
ÚPV SR 	čl. I, bod 14 
Novelizačný bod 14 odporúčame rozdeliť do dvoch novelizačných bodov, keďže sa ním mení znenie odsekov paragrafu 13 (odseky 1 a 3), ktoré na seba bezprostredne nenadväzujú a v ďalších novelizačných bodoch (15, 16, 17) sa mení aj znenie odseku 2. 
V prípade akceptácie pripomienky odporúčame rozdeliť novelizačný bod 14 tak, že znenie odseku 3 bude predmetom novelizačného bodu až za novelizačnými bodmi, ktoré menia znenie odseku 2. Následne odporúčame upraviť číslovanie ďalších novelizačných bodov v celom návrhu zákona. 	O 	A 	Znenie bodu bolo upravené podľa pripomienky, pri zohľadnení odporučení ostatných pripomienkujúcich subjektov. 	
ÚPV SR 	čl I, bod 42 
Neodporúčame vložiť do § 29 ods. 3 aj slovo "služobného", resp. ak toto slovo bude vložené, odporúčame k odkazu nad ním (9a) uviesť iné znenie poznámky pod čiarou, keďže zákon č. 552/2003 Z. z. neupravuje služobný pomer. Služobný pomer upravuje napr. zákon č. 346/2005 Z. z. o štátnej službe profesionálnych vojakov ozbrojených síl Slovenskej republiky a o zmene a doplnení niektorých zákonov v znení neskorších predpisov (§ 2 ods. 2 tohto zákona). 	O 	A 	Znenie bodu bolo upravené podľa pripomienky, pri zohľadnení odporučení ostatných pripomienkujúcich subjektov. 	
GP SR 	5. K bodu 33 
V § 21 ods. 2 písm. o) jednoznačne uviesť, že ide o údaje, zápis ktorých vyžaduje osobitný predpis. 	O 	ČA 	Bod bol vypustený. 	
GP SR 	4. K bodom 31 a 32 
Navrhované zmeny jednotlivých ustanovení riešiť samostatnými bodmi. 	O 	A 	Navrhované zmeny písmen v tomto ustanovení boli upravené do samostatných bodov.  	
GP SR 	3. K bodu 31 
Z dôvodu nadbytočnosti vypustiť úpravu predvetia § 21 ods. 2. 	O 	A 	Úprava predvetia bola vypustená. 	
GP SR 	1. K bodu 11 
V písmenách f) a g) doplniť odkaz na „osobitné predpisy“ a tieto uviesť v poznámke pod čiarou. 

V označení doterajších písmen písmeno „r“ opraviť na „s“. 	O 	ČA 	V oboch písmenách bol odkaz na „osobitné predpisy“ vypustený a označenie doterajších písmen bolo upravené. 	
GP SR 	2. K bodu 21 
Druhú vetu rozčleniť do dvoch viet, najmä pokiaľ ide o „zaslanie alebo oznámenie o prístupnosti elektronického formulára“. 	O 	ČA 	Úprava bola vykonaná podľa inej pripomienky. 
Vo väzbe na túto pripomienku, formulár v písomnej podobe sa zasiela poštou a v elektronickej forme sa oznamuje, kde je prístupný na webovom sídle príslušného subjektu, aby sa nemohol zasielať emailovou poštou, bez autorizácie. 	
GP SR 	6. K bodu 42 
V poznámke pod čiarou k odkazu 9a) vypustiť zákon č. 555/2003 Z. z. o výkone práce vo verejnom záujme v znení neskorších predpisov zamestnanci vykonávajúci práce vo verejnom záujme nie sú v služobnom pomere, ale v pracovnom pomere a podliehajú režimu Zákonníka práce. 	O 	A 	Citácia zákona bola vypustená a celý bod vrátane poznámky pod čiarou bol na novo upravený vo väzbe na pripomienky ostatných pripomienkujúcich subjektov. 	
MPSVR SR 	 
K bodu 42 
Zásadne žiadam vypustiť citáciu v poznámke pod čiarou k odkazu 9a) „Zákon č. 552/2003 Z. z. o výkone práce vo verejnom záujme v znení neskorších predpisov“. 
Odôvodnenie: 
Pracovnoprávne vzťahy zamestnancov pri výkone práce vo verejnom záujme sa upravujú Zákonníkom práce a vykonávajú sa v pracovnom pomere. 
Výkon štátnej služby v služobnom pomere upravujú iné osobitné zákony, napr. zákon č.154/2001 Z. z. o prokurátoroch a právnych čakateľoch prokuratúry v znení neskorších predpisov, zákon č. 346/2005 Z. z. o štátnej službe profesionálnych vojakov ozbrojených síl Slovenskej republiky a o zmene a doplnení niektorých zákonov v znení neskorších predpisov, zákon č. 315/2001 Z. z. o Hasičskom a záchrannom zbore v znení neskorších predpisov a pod. 

 	Z 	A 	Citácia zákona bola vypustená a celý bod vrátane poznámky pod čiarou bol na novo upravený vo väzbe na pripomienky ostatných pripomienkujúcich subjektov. 	
MPSVR SR 	 
K bodu 14 ( § 13) 
V odseku 1 a (týka sa aj odseku 3) 
odporúčam prehodnotiť požiadavku na poskytnutie údajov a informácií „v rozsahu, štruktúre“ (vo vzťahu k ustanoveniam vyplývajúcim so zákona o ochrane osobných údajov). 

 	O 	ČA 	Znenie bodu bolo upravené podľa pripomienky, pri zohľadnení odporučení ostatných pripomienkujúcich subjektov. 
Časť druhá sa neakceptuje z dôvodu zabezpečenia implementácie používaných pojmov v štatistickej legislatíve EÚ 
a získavania potrebného rozsahu administratívnych údajov na štátne štatistické účely. K zákonu o ochrane osobných údajov má osobitný zákon o štátnej štatistike zavedený príslušný koordinačný vzťah, týkajúci sa práve ochrany 
získaných štatistických údajov a informácii, a to aj z administratívnych zdrojov údajov. 	
MPSVR SR 	 
K bodu 17 (§ 13) 
V odseku 2 písm. g) 
odporúčam ustanovenie vypustiť. 
Odôvodnenie: 

2 

Navrhované doplnenie písmenom g) považujeme za nadbytočné, pretože platný zákon č. 540/2001 Z. z. o štátnej štatistike obsahuje v § 13 ods. 2 písmeno e) - podľa ktorého, môže úrad požadovať, najmä údaje : z nemocenského poistenia a z dôchodkového zabezpečenia, obchodný názov, u právnických osôb sídlo, u fyzických osôb trvalý pobyt a miesto podnikania, ak sa odlišuje od trvalého pobytu, identifikačné číslo platiteľa poistného, dátum prihlásenia a dátum odhlásenia z evidencie a počet poistencov, pričom s poukázaním na § 170 ods. 4 zákona č. 461/2003 Z. z. o sociálnom poistení v účinnom znení, podľa ktorého Sociálna poisťovňa poskytuje údaje zo svojho informačného systému štatistickému úradu pre potreby štátnej štatistiky a štatistík Európskeho spoločenstva . 

V odseku 2 v písm. h) až j) 
odporúčam slovo „údaje „nahradiť slovami „štatistické údaje“. 

V poznámke pod čiarou k odkazu 3c) 
odporúčam vypustiť citáciu „a zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov“. 

Pripomínam, že v citácii zákonov „Napríklad zákon č. 280/2002 Z. z. o rodičovskom príspevku v znení.........“ budú platné len do roku 2010, kedy nadobudne platnosť nový zákon o rodičovskom príspevku. 

Odsek 2 
odporúčam doplniť písmenom e), ktoré znie: 
„e) údaje zo sociálneho poistenia a starobného dôchodkového sporenia3b), najmä údaje o poistencoch a sporiteľoch, platiteľoch poistného, poberateľoch dávok a dávkach,“ . 
Odôvodnenie: 
Ide o súlad s uvedeným návrhom. 

Poznámku pod čiarou doplniť o odkaz 3b), ktorý znie : 
„3b) Zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov. “ 
Odôvodnenie: 
Ide o nadväznosť na navrhovanú zmenu textu v odseku 2. 
Zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov, ktorý nadobudol účinnosť 1. januára 2005 je súčasťou povinného dôchodkového systému v Slovenskej republike. 

 	O 	ČA 	Časť prvá sa akceptuje, písmeno g) bolo vypustené. 
Časť druhá sa neakceptuje, pretože by to bolo nadbytočné a v rozpore so znením slov „údaje“ v ostatných písmenách, nakoľko v tomto ustanovení ide výlučne o administratívne zdroje údajov. 
Časť tretia sa akceptuje, citácia tohto zákona bola v poznámke pod čiarou vypustená. 
Časť štvrtá sa akceptuje, odsek bol doplnený novým znením písmena g). 
Časť piata sa akceptuje, poznámka pod čiarou bola doplnená o uvedený zákon. 	
MPSVR SR 	 
V bode 40 (§ 27 ods. 11) 
odporúčam slová „slovom „podnikateľovi“ nahradiť slovami „slovami fyzickej osobe -podnikateľovi“. 
 	O 	N 	Ide o zabezpečenie doplnenia v platnom zákone zavedenej legislatívnej skratky. 	
MPSVR SR 	 
V bode 33 (§ 21 ods. 2 písm. o) 
odporúčam slová „a podľa“ nahradiť slovami „vyžadované podľa“. 
Odôvodnenie: 
Ide o jednoznačnú formuláciu vo vzťahu k textu v § 21 ods. 2 „Do Registra organizácií podľa odseku 1 sa zapisujú tieto údaje:“ 

 	O 	ČA 	Bod bol vypustený.  	
MPSVR SR 	 
K bodu 6 
Do poznámky pod čiarou k odkazu 1 
odporúčam doplniť zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov. 
 	O 	A 	Do poznámky pod čiarou bol zákon doplnený. 	
KOZ SR 	Stanovisko k materiálu 103-0082/2009 „Návrh zákona, ktorým sa mení a dopĺňa zákon č. 540/2001 Z. z. o štátnej štatistike v znení neskorších predpisov“ 
KOZ SR nemá k návrhu zákona Štatistického úradu SR pripomienky. 

 	O 	A 	 	
NBS 	k čl. I 
A. K čl. I 
K bodom 2 a 5 
Navrhovaný druhý a piaty bod treba spojiť do jedného bodu a navrhované ustanovenie uviesť na konci novely napríklad s takýmto textom: „V celom texte zákona sa slová „xy“ vo všetkých tvaroch nahrádzajú slovami „xxy“ v príslušnom gramatickom tvare a slová „zz“ sa nahrádzajú slovami „zzz“ v príslušnom gramatickom tvare.“. 

K bodu 3 
Navrhované ustanovenie je potrebné legislatívnotechnicky upraviť takto: 
„3. V § 2 písm. d) sa bodkočiarka nahrádza čiarkou a vypúšťajú sa slová „podľa periodicity sa štatistické zisťovanie delí na krátkodobé, dlhodobé a neperiodické štatistické zisťovanie,“. 

K bodu 6 
Bod 6 navrhujeme legislatívnotechnicky spresniť a upraviť takto: 
„6. V § 2 písm. k) sa slová „orgány verejnej moci alebo verejnoprávne inštitúcie“ nahrádzajú slovami „orgány verejnej moci,1) verejnoprávne inštitúcie1a) alebo iné právnické osoby zriadené osobitnými zákonmi alebo na základe osobitných zákonov1b)“. 
Poznámky pod čiarou k odkazom 1 až 1b znejú: 
„1) Napríklad zákon č. 369/1990 Zb. o obecnom zriadení v znení neskorších predpisov, zákon č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov, zákon Národnej rady Slovenskej republiky č. 566/1992 Zb. o Národnej banke Slovenska v znení neskorších predpisov, zákon č. 461/2003 Z. z. o sociálnom poistení v znení neskorších predpisov. 
1a) Napríklad zákon č. 619/2003 Z. z. o Slovenskom rozhlase, zákon č. 16/2004 Z. z. o Slovenskej televízii, zákon č. 516/2008 Z. z. o Audiovizuálnom fonde a o zmene a doplnení niektorých predpisov. 
1b) Napríklad zákon č. 68/1997 Z. z. o Matici slovenskej v znení neskorších predpisov, zákon č. 291/2002 Z. z. o Štátnej pokladnici a o zmene a doplnení niektorých zákonov v znení neskorších predpisov, zákon č. 453/2003 Z. z. o orgánoch štátnej správy v oblasti sociálnych vecí, rodiny a služieb zamestnanosti a o zmene a doplnení niektorých zákonov v znení neskorších predpisov, zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov, zákon č. 650/2004 Z. z. o doplnkovom dôchodkovom sporení a o zmene a doplnení niektorých zákonov v znení neskorších predpisov.“. 
Táto pripomienka je zásadná. 

K bodu 7 
Pôvodný odkaz 1 je potrebné označiť ako odkaz 1c. 

K bodu 10 
Navrhované ustanovenie je potrebné legislatívnotechnicky upraviť takto: 
„10. V § 6 ods. 4 sa za slovom „majetku“ čiarka nahrádza bodkou a vypúšťajú sa slová „vedeckej, pedagogickej, literárnej alebo umeleckej činnosti.“. 

K bodu 12 
Poznámku pod čiarou v bode 12 navrhujeme vyjadriť z dôvodu jej prehľadnosti touto úvodnou vetou: „Poznámka pod čiarou k odkazu 2 znie:“. 
Rovnako navrhujeme upraviť zmeny poznámok pod čiarou aj v bodoch 20, 25 a 45. 

K bodu 14 
Z legislatívneho hľadiska nie je v bode 14 použitá správna legislatívna technika, Všetky zmeny týkajúce sa úpravy znenia dvoch odsekov, ktorý nenasledujú bezprostredne za sebou, je potrebné upraviť vdvoch samostatných bodoch. 
Úvodnú vetu bodu 14 je potrebné legislatívnotechnicky upraviť tak, že bod 14 bude obsahovať len ustanovenie o zmene odseku 1 a ustanovenie tretieho odseku z bodu 14 je potrebné označiť ako samostatný bod 18 a vložiť ho za bod 17 a doterajšie body prečíslovať. 
Úvodnú vetu k bodu 14 a zároveň znenie § 13 odseku 1 je potrebné [aj kvôli zabezpečeniu terminologického súladu s § 2 písm. k)] upraviť takto: 
„14. V § 13 odsek 1 znie: 
(1) Úrad môže na výkon štátnej štatistiky požiadať ministerstvá, štátne orgány, ďalšie orgány verejnej moci,1) verejnoprávne inštitúcie1a) a iné právnické osoby zriadené osobitnými zákonmi alebo na základe osobitných zákonov 1b) o poskytnutie...“. 

Za bod 17 je potrebné vložiť nový bod 18, ktorý bude znieť: 
„18. V § 13 odsek 3 znie: 
(3) Orgány územnej samosprávy....“. 

K bodom 30, 31 a 32 
V bodoch 30, 31 a 32 nie je použitá správna legislatívna technika. Všetky zmeny týkajúce sa jedného ustanovenia musia byť upravené v samostatnom bode; súčasne bude potrebné doterajšie odseky prečíslovať. 

K bodu 33 
Navrhované ustanovenie § 21 ods. 2 písm. o) nenadväzuje na úvodnú vetu, ustanovenie je potrebné preštylizovať. 

K bodu 34 
V § 21 ods. 3 je potrebné pred označenie odseku 3 umiestniť úvodzovky dole. 

 	Z 	A 	K bodom 2 a 5 - (A): Oba body boli vypustené a spoločne uvedené v novom bode na konci novely. 
K bodu 3 - (A): Bod bol upravený podľa pripomienky. 
K bodu 6 - (A): Bod bol upravený podľa pripomienky, pri zohľadnení odporučení ostatných pripomienkujúcich subjektov. 

Táto pripomienka je zásadná. 

K bodu 7 - (A): Odkaz bol upravený. 
K bodu 10 - (A): Znenie bodu bolo upravené podľa pripomienky. 
K bodu 12 - (ČA): Úprava uvedených poznámok pod čiarou bude vykonaná pri republikácii zákona. 
K bodu 14 - (A): Znenie bodu bolo upravené podľa pripomienky, pri zohľadnení odporučení ostatných pripomienkujúcich subjektov. 
K bodom 30, 31 a 32 - (A): Znenia všetkých troch bodov boli upravené podľa pripomienky v nových samostatných bodoch. 
K bodu 33 - (ČA): Bod bol vypustený. 
K bodu 34 - (A): Úprava vykonaná. 	
NBS 	k čl. II 
B. K čl. II 
V zrušovacom ustanovení 
a) v treťom bode je potrebné na konci doplniť slová „v znení opatrenia č. 16/2001 Z. z.“, 
b) vo štvrtom bode je potrebné na konci doplniť slová „v znení opatrenia č. 402/1998 Z. z.“ a súčasne treba vypustiť celý piaty bod, 
c) šiesty bod je potrebné označiť ako piaty bod a zároveň treba slovo „systéme“ nahradiť slovom „Systéme“. 
 	O 	ČA 	Zrušovacie ustanovenie bolo upravené novým samostatným bodom. 
Zrušenie opatrenia č. 16/2001 Z. z. nie možné vykonať, nakoľko ide o samostatné opatrenie, mimo právneho rámca úpravy daného zrušovaným opatrením, ktorým sa vyhlásila "klasifikácia zamestnaní" na účely medzinárodného porovnávania štatistických ukazovateľov, vypracovaná podľa medzinárodnej klasifikácie OSN a ES. 
Odporučenia uvedené v písm. b) a c) boli vykonané.  	
MV SR 	K čl. III 
8. K čl. III 
Vzhľadom na pripomienku k čl. II návrhu, pôjde o čl. II. V súvislosti s ustanovením o republikácii upozorňujeme na bod 22 legislatívnotechnických pokynov (v úplnom znení sa aktualizujú právne predpisy v poznámkach pod čiarou a tiež je možné doplniť citácie ďalších právnych predpisov). To znamená, že body 12, 14, 20, 25 a 45 treba z návrhu novely vypustiť z dôvodu nadbytočnosti; v konečnom dôsledku sa návrh, ktorý je rozsiahly, stane prehľadnejším. 
V ostatných poznámkach pod čiarou k jednotlivým odkazom treba odstrániť legislatívnotechnické nedostatky. 
 	O 	A 	Body s aktualizáciami právnych predpisov v poznámkach pod čiarou boli vypustené. Aktualizácia právnych predpisov v poznámkach pod čiarou a doplnenie citácii ďalších právnych predpisov sa vykoná pri vydaní úplného znenia zákona. 	
MV SR 	K bodu 5 
. K bodu 5 
Odporúčame zvážiť nahradenie pojmu „dôverný štatistický údaj“ pojmom „chránený štatistický údaj“ alebo „citlivý (resp. špecifický) štatistický údaj“. 
Pojem „dôverný štatistický údaj“ by mohol spôsobiť zámenu s utajovanou skutočnosťou so stupňom utajenia „dôverné“. Podľa § 3 ods. 5 zákona č. 215/2004 Z. z. o ochrane utajovaných skutočností a o zmene a doplnení niektorých zákonov sú stupňom „dôverné“ označované skutočnosti vtedy, ak by následkom neoprávnenej manipulácie s nimi mohlo dôjsť k poškodeniu štátnych záujmov, verejných záujmov alebo právom chránených záujmov štátneho orgánu a tým k ujme na záujmoch Slovenskej republiky. 
Pri používaní pojmu „dôverný štatistický údaj“ by teda vznikali nedorozumenia pri upustení (oslobodení) od povinnosti mlčanlivosti, pri určení predmetu chráneného záujmu a pod. 
Pre úplnosť uvádzame, že nariadenie (ES, Euratom) č. 1101/2008, ktoré malo v názve „dôverné štatistické inštitúcie“ bolo zrušené, čo aj predkladateľ uvádza v poznámke pod čiarou k odkazom 1b a 9c návrhu novely zákona. 
Ďalej upozorňujeme na väzbu s § 30 ods. 4 zákona a odkaz na právny akt EÚ – dôverné údaje na výskumné účely (bod 44 návrhu). 
 	O 	N 	Odlíšenie od slova “dôverné” vo vzťahu k utajovanej skutočnosti, je dané slovom “štatistický” v platnom zákone používaných pojmov o "štatistických dôverných údajoch". 
V danom prípade ide len o odstránenie legislatívnej skratky pri používaní tohto pojmu z dôvodu neustáleho zamieňania si chránených "štatistických dôverných údajov" s "osobnými údajmi", čo je i v súlade s V. kapitolou "Štatistická dôvernosť" 
používanú v novom nariadení EP a Rady (ES) č.223/2009 z 11.3.2009 o európskej štatistike a o zrušení nariadenia (ES, Euratom) č.1101/2008 o prenose dôverných štatistických údajov Štatistickému úradu ES, nariadenia Rady (ES) č.322/97 
o štatistike Spoločenstva a rozhodnutia Rady 89/382/EHS, Euratom o založení Výboru pre štatistické programy ES. 	
MV SR 	K bodom 14 až 17 
3. K bodom 14 až 17 
Body 14 až 17 zlúčiť do jedného s použitím úvodnej vety „§ 13 vrátane nadpisu znie:“. 
Tento spôsob vyžaduje úpravu znenia jednotlivých ustanovení a zabezpečí lepšiu zrozumiteľnosť návrhu. 
Upozorňujeme na správne používanie pojmov. Pojem „zriadené“ sa vzťahuje na rozpočtové a príspevkové organizácie (štátne aj obecné alebo zriadené vyšším územným celkom) 
a pojem „založené“ sa vzťahuje na štátne podniky, obchodné spoločnosti a iné. 
 	O 	ČA 	Pojem „založené“ bol doplnený. 
Zlúčenie uvedených bodov nie je v súlade so zámerom úpravy tejto novely.  	
MV SR 	K čl. II 
7. K čl. II 
Rozšírenie zrušovacích ustanovení sa nemôže vyjadriť samostatným článkom, ale doplnením § 36 o nové body (spolu 6 podľa návrhu). 
 	O 	A 	Rozšírenie zrušovacieho ustanovenia bolo vykonané novým samostatným bodom. 	
MV SR 	K bodu 42 
6. K bodu 42 
Znenie je potrebné upraviť takto: 

„V § 29 ods. 3 sa slovo „pracovného“ nahrádza slovami „pracovného, 9a) služobného 9b) a štátnozamestnaneckého.9c)“. 
Poznámky pod čiarou k odkazom 9a a 9c znejú: 
„9a) Zákon č. 552/2003 Z. z. o výkone práce vo verejnom záujme v znení neskorších predpisov. 
Zákon č. 311/2001 Z. z. Zákonník práce v znení neskorších predpisov. 
9b) Napríklad zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov, zákon č. 315/2001 Z. z. o hasičskom a záchrannom zbore v znení neskorších predpisov, zákon č. 346/2005 Z. z. o štátnej službe profesionálnych vojakov ozbrojených síl Slovenskej republiky a o zmene a doplnení niektorých zákonov v znení neskorších predpisov, zákon č. 200/1998 Z. z. o štátnej službe colníkov a o zmene a doplnení niektorých zákonov v znení neskorších predpisov. 
9c) Zákon č. 312/2001 Z. z. o štátnej službe a o zmene a doplnení niektorých zákonov v znení neskorších predpisov.“ 
 	O 	A 	Úprava bola vykonaná s ohľadom na ostatné pripomienkujúce subjekty. 	
MV SR 	K bodu 38 
5. K bodu 38 
Za bod 38 zaradiť nový bod tohto znenia: 
„V § 27 ods. 5 písm. d) sa vypúšťajú slová „fyzických osôb“. 
Vychádzajúc z platného právneho stavu v oblasti živnostenského podnikania, živnostenské oprávnenia získavajú nielen zahraničné fyzické osoby, ale aj zahraničné právnické osoby, t.j. obom prideľuje IČO obvodný úrad. Rozšíriť návrh je potrebné v záujme dosiahnutia súladu s právnym poriadkom Slovenskej republiky a s právnymi aktmi EÚ. 
 	O 	A 	Úprava doplnením nového bodu bola vykonaná. 	
MV SR 	K bodom 29 až 34 
4. K bodom 29 až 34 
Body 29 až 34 zlúčiť do jedného s použitím úvodnej vety „§ 21 znie:“ 
Tento spôsob vyžaduje úpravu znenia jednotlivých ustanovení a zabezpečí lepšiu zrozumiteľnosť návrhu. Pri úprave znenia sa odstránia aj zjavné chyby (napr. § 21 ods. 5 návrhu a § 21 ods. 6 zákona sú sčasti duplicitné). 
 	O 	ČA 	Duplicitnosť bola odstránená. Body 29 až 34 boli legislatívne na novo upravené. 
Zlúčenie uvedených bodov nie je v súlade so zámerom úpravy tejto novely. 	
MV SR 	K bodu 11 
2. K bodu 11 
V § 8 písm. f) návrhu slová „pričom dohliada na hospodárnosť a neduplicitnosť“ nahradiť slovami „aby sa vykonávali hospodárne a bez duplicity“. Úpravou sa dosiahne súlad so znením 
§ 12 ods. 5 písm. b) zákona. 

 	O 	A 	Uvedené slová boli nahradené odporúčanými slovami. 	
MF SR 	Všeobecne 
Návrh je potrebné zosúladiť s Legislatívnymi pravidlami vlády SR a s ich prílohami [napr. čl. I body 3 a 10, body 6 a 17 - poznámky pod čiarou k odkazom 1 a 3c, bod 11 - v písmenách f) a g) uviesť odkaz na osobitné predpisy, body 31 a 32 - znenie novelizačného bodu uviesť v osobitných bodoch, pretože sa mení znenie dvoch písmen, bod 36 - v § 25a ods. 3 upraviť písanie čísla 10, doložku o posúdení vplyvov doplniť o analýzu vplyvov na informatizáciu spoločnosti]. 
 	O 	A 	Legislatívne úpravy vo všetkých uvedených bodoch boli vykonané. 
Doložka vplyvov bola v bode 6. o informatizácii spoločnosti do PPP vložená i s analýzou týchto vplyvov.  	
MF SR 	K čl. II 
Zrušovacie ustanovenie je potrebné uviesť v čl. I. 
 	O 	A 	Zmena úpravy bola vykonaná. 	
MF SR 	K bodu 39 (§ 26 ods. 10) 
Navrhované znenie odporúčam doplniť aj o možnosť elektronického podania žiadosti o pridelenie identifikačného čísla. 
 	O 	A 	Odsek 10 sa doplnil.  	
MF SR 	K bodu 35 (§ 25 ods. 1) 
 
Navrhované doplnenie je potrebné preformulovať, pretože vzhľadom na existujúci text odseku 1 je navrhované znenie nezrozumiteľné. 
 	O 	A 	Bod bol vypustený. 	
MF SR 	K bodu 34 (§ 21 ods. 3 až 5) 
 
V odseku 4 odporúčam slovo „odplatne“ nahradiť slovami „za odplatu“. 
 	O 	A 	Slovo bolo nahradené. 	
MF SR 	K bodu 22 (§ 18 ods. 2) 
Odporúčam v navrhovanom znení slová „internetová stránka“ nahradiť slovami „webové sídlo“ v súlade s terminológiou v oblasti informatizácie a výnosom MF SR č. MF/13261/2008-132 o štandardoch pre informačné systémy verejnej správy. 
 	O 	A 	Slová boli nahradené odporúčajúcimi slovami. 	
MF SR 	Všeobecne 
Beriem na vedomie, že návrh nebude mať vplyv na štátny rozpočet, na rozpočty obcí a rozpočty vyšších územných celkov, zamestnanosť ani na podnikateľské prostredie a životné prostredie. 
 	O 	A 	Osobitný list MF SR bude pripojený k materiálu. 	
MF SR 	K bodu 33 [§ 21 ods. 2 písm. o)] 
 
Znenie písmena o) je potrebné preformulovať, pretože je, v kontexte s úvodnou vetou, nezrozumiteľné. 
 	O 	ČA 	Bod bol vypustený. 	
MO SR 	K čl. I 
K bodu 11 
 
Odporúčame v poslednej vete slová „h) až r)“ nahradiť slovami „h) až s)“z dôvodu uvedenia správnej citácie novooznačených písmen. 

 	O 	A 	Písmeno bolo zmenené. 	
MO SR 	K čl. I 
K bodu 42 
 
Odporúčame preformulovať uvedený novelizačný bod takto: 
„V § 29 odsek 3 znie: 
„(3) Povinnosť mlčanlivosti trvá aj po skončení pracovného,9a) služobného9b) a štátnozamestnaneckého9c) pomeru alebo po skončení príslušných prác.“.“. 

Poznámky pod čiarou k odkazom 9a až 9c znejú: 
„9a) Zákonník práce. 
Zákon č. 552/2003 Z. z. o výkone práce vo verejnom záujme v znení neskorších predpisov. 
9b) Napríklad zákon č. 346/2005 Z. z. o štátnej službe profesionálnych vojakov ozbrojených síl Slovenskej republiky a o zmene a doplnení niektorých zákonov v znení neskorších predpisov. 
9c) Zákon č. 312/2001 Z. z. o štátnej službe a o zmene a doplnení niektorých zákonov v znení neskorších predpisov.“. 

Odôvodnenie: V prípade zavedenia odkazu k služobnému a štátnozamestnaneckému pomeru odporúčame uviesť odkaz aj na pracovný pomer, ktorý vzniká zamestnancovi v pracovnoprávnom vzťahu podľa Zákonníka práce, vrátane zamestnanca pri výkone práce vo verejnom záujme. 
Služobný pomer vzniká napríklad profesionálnemu vojakovi pri výkone štátnej služby podľa zákona č. 346/2005 Z. z. o štátnej službe profesionálnych vojakov ozbrojených síl Slovenskej republiky a o zmene a doplnení niektorých zákonov v znení neskorších predpisov, príslušníkovi Policajného zboru pri výkone štátnej služby podľa zákona č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov. 

 	O 	A 	Úprava bola vykonaná, ale i s ohľadom na ostatné pripomienkujúce subjekty. 	
MO SR 	K čl. I 
K bodu 24 
 
Odporúčame uviesť nové znenie bodu takto: „V poznámke pod čiarou k odkazu 5 sa citácia „zákon č. 241/2001 Z. z. o ochrane utajovaných skutočností a o zmene a doplnení niektorých zákonov“ nahrádza citáciou „zákon č. 215/2004 Z. z. o ochrane utajovaných skutočností a o zmene a doplnení niektorých zákonov v znení neskorších predpisov“. 

Odôvodnenie: Zákonom č. 215/2004 Z. z. o ochrane utajovaných skutočnosti a o zmene a doplnení niektorých zákonov bol zrušený zákon č. 241/2001 Z. z. 
 	O 	ČA 	Bod sa vypustil. Úprava citácie tohto zákona bude vykonaná pri republikácii zákona. 	
MDPT SR 	 
V bode 6 v poznámke pod čiarou k odkazu 1 v siedmom riadku odporúčame za slovom „rozhlase“ doplniť slová „v znení neskorších predpisov“, rovnako za slovom „televízii“. 	O 	A 	U oboch zákonov bola úplná citácia doplnená. 	
MDPT SR 	 
V bode 14 § 13 odporúčame pripojiť nový odsek 4, ktorý znie:„(4) Ministerstva môžu požiadať úrad o poskytovanie údajov a informácií, ktoré úrad získava, spracováva alebo uchováva pri výkone svojej činnosti v písomnej alebo elektronickej podobe. Požadované údaje a informácie je povinný poskytnúť v ustanovenom termíne, rozsahu, štruktúre a bezplatne.“. 	O 	N 	Odporučenie ide nad rámec vykonávanej právnej úpravy touto novelou, a je aj v rozpore so základnými princípmi štátnej štatistiky, uvedenými v platnom osobitnom zákone. 	
MDPT SR 	 
V bode 37 § 26 odporúčame slová „§ 22, 24 a 25a“ nahradiť slovami „§22 až 25a“. 

 	O 	N 	Odporučeniu nie je možné vyhovieť, a to ako legislatívne, tak vecne, nakoľko ustanovenie by zahrnovalo aj § 23, register ubytovacích zariadení a § 25, register priestorových jednotiek, ktoré majú byť verejne dostupné. 	
OAP SVL ÚV SR 	K bodu 43: 
1. Z tohto bodu žiadame vypustiť slová „Štatistickému úradu Európskych spoločenstiev“, nakoľko Eurostat a Štatistický úrad Európskych spoločenstiev predstavujú tú istú inštitúciu. 

2. Podľa článku čl. 21 nariadenia (ES) 223/2009, ak je to potrebné na účinný rozvoj, tvorbu a šírenie európskej štatistiky alebo na zvýšenie jej kvality, dôverné údaje možno zasielať orgánom Európskeho štatistického systému a členom ESCB. Orgány Európskeho štatistického systému predstavujú podľa čl. 4 nariadenia (ES) 223/2009 Eurostat a národné štatistické úrady a iné vnútroštátne orgány zodpovedné v každom členskom štáte za rozvoj, tvorbu a šírenie európskej štatistiky. Členmi ESCB sú podľa čl. 1 Protokolu o štatúte Európskeho systému centrálnych bánk a Európskej centrálnej banky centrálne banky členských štátov a Európska centrálna banka. Tieto subjekty žiadame doplniť v bode 43 ako orgány a organizácie, ktorým možno poskytnúť dôverné štatistické údaje podľa osobitného predpisu – podľa čl. 21 nariadenia (ES) 223/2009. V súvislosti s touto pripomienkou žiadame v poznámke pod čiarou k odkazu 9c nahradiť slová „ Čl. 22“ slovami „Čl. 21“. 
 	O 	ČA 	Bod jedna nie je možné za daného legislatívneho stavu akceptovať, nakoľko ide o spojený pojem (skrátený názov 
a označenie postavenia tejto organizácie ako úradu vo vzťahu k štatistickému orgánu, EK), a tiež preto, že je 
zavedený v § 31 ods.1 písm. e) platného zákona. 
Bod dva sa akceptuje, členovia ESCB boli doplnený a článok zmenený. 	
OAP SVL ÚV SR 	K bodu 44 a § 30 ods. 4: 
Čl. 23 nariadenia (ES) 223/2009 upravuje prístup k dôverným údajom na vedecké účely, pričom ustanovuje, že dôverné údaje možno poskytnúť výskumným pracovníkom, ktorí na vedecké účely vykonávajú štatistické analýzy. Žiadame upraviť znenie § 30 ods. 4, ktoré umožňuje orgánom vykonávajúcim štátnu štatistiku poskytnúť dôverné štatistické údaje len právnickým osobám, ktorých základným poslaním je vedecký výskum, tak aby bola v plnej miere zabezpečená aplikácia čl. 23 nariadenia (ES) 223/2009 a aby mali k dôverným údajom prístup všetky osoby, ktoré na vedecké účely vykonávajú štatistické analýzy. 
 	O 	A 	Za slová „právnickým osobám“ boli vložené slová „alebo výskumným pracovníkom“, a k nim sa zaviedol nový odkaz 9f, vo väzbe na článok 23 nariadenia (ES) 223/2009. 	
OAP SVL ÚV SR 	K doložke zlučiteľnosti: 
1. Z bodu č. 3 doložky zlučiteľnosti žiadame vypustiť nariadenia, ktoré boli zrušené, napríklad: nariadenie (Euratom, EHS) č. 1588/90 a nariadenie (ES) č. 1588/90. 

2. Odporúčame pri citácií právne záväzných aktov Európskych spoločenstiev a Európskej únie uviesť aj ich publikačný zdroj v súlade s Prílohou č. 1b k Legislatívnym pravidlám vlády SR. 

3. Žiadame predkladateľa, aby sa vyjadril aj k bodu č. 4 a č. 6 doložky zlučiteľnosti. 
 	O 	A 	Nariadenie uvedené v bode 3/A a 3/B doložky zlučiteľnosti bolo vypustené. 
Vo všetkých nariadeniach a rozhodnutiach ES a EÚ uvedených v doložke zlučiteľnosti boli doplnené publikačné zdroje. 
Bod č. 4 a č. 6 bol v doložke zlučiteľnosti riadene vyplnený, ale prenosom do PPP sa v tabuľkách následne neobjavil.  	
OAP SVL ÚV SR 	K poznámkam pod čiarou: 
Všeobecne: 
Z citácií nariadení v poznámkach pod čiarou žiadame vypustiť slová „(text s významom pre EHP a Švajčiarsko)“. Tieto slová nie sú súčasťou názvu nariadenia. 

K poznámke pod čiarou k odkazu 1: 
Zákon č. 619/2003 Z. z. a zákon č. 16/2004 žiadame uviesť v znení neskorších predpisov. 

K poznámke pod čiarou k odkazu 3c: 
Zákon č. 600/20003 Z. z. žiadame uviesť v znení neskorších predpisov. 

K poznámke pod čiarou k odkazu 3d: 
Nariadenie Európskeho parlamentu a Rady (ES) č. 808/2004 bolo viackrát novelizované, preto ho žiadame uviesť s dodatkom „v platnom znení“. 

K poznámke pod čiarou k odkazu 6a: 
Pri nariadení Európskeho parlamentu a Rady č. 177/2008 žiadame nahradiť slová v zátvorke slovami „Ú. v. EÚ L 61, 5. 3. 2008“. Ďalej žiadame slovo „a“ za citáciou nariadenia Európskeho parlamentu a Rady č. 177/2008 nahradiť čiarkou a nariadenie Rady č. 696/93 uviesť s dodatkom „v platnom znení“ v zmysle Legislatívnych pravidiel vlády SR, nakoľko nariadenie bolo viackrát novelizované. 

K poznámke pod čiarou k odkazu 6b: 

1. Nariadenie Európskeho parlamentu a Rady č. 638/2004 žiadame uviesť v znení nariadenia Európskeho parlamentu a Rady (ES) č. 222/2009 z 11. marca 2009 (Ú. v. EÚ L 87, 31. 3. 2009). 

2. Citáciu nariadenia Komisie č. 1982/2004 žiadame upraviť v zmysle Legislatívnych pravidiel vlády SR, a to tak, že najskôr sa uvedie názov nariadenia, následne jeho publikačný zdroj a až za ním dodatok o novelizácii nariadenia. Pri uvádzaní novelizácie nariadenia je potrebné uviesť nielen názov novelizujúceho nariadenia, ale aj dátum jeho prijatia a jeho publikačný zdroj („v znení nariadenia Komisie (ES) č. 1915/2005 z 24. novembra 2005 (Ú. v. EÚ 307, 25. 11. 2005)“). 

3. Žiadame uviesť skrátenú citáciu nariadenia Európskeho parlamentu a Rady (ES) č. 223/2009, nakoľko jeho úplná citácia je uvedená v poznámke pod čiarou k odkazu 1b. Skrátenú citáciu nariadenia žiadame uviesť nasledujúcim spôsobom: „Nariadenie (ES) č. 223/2009“. Túto pripomienku uplatňujeme aj k poznámke pod čiarou k odkazu 9c. 

K poznámke pod čiarou k odkazu 7b: 
Pri nariadení Rady (ES) č. 2223/96 žiadame dodatok „v platnom znení“ uviesť až za publikačný zdroj. Publikačný zdroj uvádzaný pri citácii nariadenia Rady (ES) č. 2223/96 sa vzťahuje iba na jeho pôvodné znenie, nie na platné znenie s novelami. 

K poznámke pod čiarou k odkazu 7c: 
Žiadame uviesť skrátenú citáciu nariadenia Európskeho parlamentu a Rady (ES) č. 177/2008, nakoľko jeho úplná citácia je uvedená v poznámke pod čiarou k odkazu 6a. Slová v poznámke pod čiarou navrhujeme nahradiť slovami „Čl. 13 nariadenia (ES) č. 177/2008“. 

K poznámke pod čiarou k odkazu 9d: 
Nariadenie Komisie (ES) č. 831/2002 žiadame uviesť s dodatkom „v platnom znení“, nakoľko nariadenie bolo viackrát novelizované. 
 	O 	A 	Pripomienky uvedené k poznámkam pod čiarou k jednotlivým odkazom boli v citáciách všetkých nariadení ES zmenené alebo doplnené.  	
OAP SVL ÚV SR 	K bodu 31 a 32: 
Z legislatívno-technického hľadiska navrhujeme zmeny v jednotlivých písmenách § 21 ods. 2 upraviť v samostatných bodoch. 
 	O 	A 	Navrhované zmeny písmen v obidvoch bodoch boli upravené do samostatných bodov.  	
OAP SVL ÚV SR 	K bodu 17: 
Navrhujeme predkladateľovi zjednotiť ustanovenia platného § 13 ods. 2 písm. e) a navrhovaného § 13 ods. 2 písm. g), nakoľko v oboch ustanoveniach sa uvádzajú údaje z dôchodkového poistenia a nemocenského poistenia, ktoré môže úrad požadovať na výkon štátnej štatistiky. 
 	O 	A 	Zmena úpravy bola vykonaná. 	
OAP SVL ÚV SR 	K bodu 14: 
Z hľadiska systematiky žiadame v tomto bode upraviť iba znenie § 13 odsek 1. Znenie § 13 odsek 3 žiadame upraviť až v novom bode 18, nakoľko v bodoch 15 až 17 sa upravujú ustanovenia § 13 odsek 2. 
V nadväznosti na túto zmenu je potrebné prečíslovať nasledujúce body návrhu. 
 	O 	A 	Zmena úpravy bola vykonaná. 	
MŽP SR 	čl. II 
Čl. II by mal byť súčasťou predpisu (rozšírenie § 36 o nové body) a nie samostatný článok. Odôvodnenie: Samostatným článkom sa vyjadruje len novela iného zákona alebo ustanovenie o účinnosti. 	O 	A 	Rozšírenie zrušovacieho ustanovenia bolo vykonané novým samostatným bodom. 	
MŽP SR 	bodu 6 
V poznámke pod čiarou k odkazu 1 odporúčame doplniť za slová „Slovenskom rozhlase“ slová „v znení neskorších predpisov“, rovnaké slová odporúčame doplniť za slová „Slovenskej televízii“. Odôvodnenie: Zákony o Slovenskom rozhlase a Slovenskej televízii boli viackrát novelizované. V prípade citácie celého zákona, ktorý bol novelizovaný viacerými zákonmi sa podľa legislatívnych pravidiel uvádzajú za názvom zákona slová „v znení neskorších predpisov“. 	O 	A 	Citácia oboch zákonov bola doplnená. 	
SIS 	bodu 24-poznámka pod čiarou k odkazu 5 
Text bodu 24 navrhujeme nahradiť textom, ktorý znie: 

„Text poznámky pod čiarou k odkazu 5 sa nahrádza textom, ktorý znie: 

„Napríklad zákon č. 215/2004 Z. z. o ochrane utajovaných skutočností a o zmene a doplnení niektorých zákonov v znení neskorších predpisov.“.“ 

Odôvodnenie: 

Pripomienka má legislatívno-technický charakter. Text poznámky pod čiarou k odkazu 5 odkazuje na ustanovenia zákona č. 241/2001 Z. z. o ochrane utajovaných skutočností a o zmene a doplnení niektorých zákonov. Dovoľujeme si upozorniť na skutočnosť, že uvedený zákon bol zrušený zákonom č. 215/2004 Z. z. o ochrane utajovaných skutočností a o zmene a doplnení niektorých zákonov v znení neskorších predpisov. 
 	O 	ČA 	Úprava poznámky pod čiarou bude vykonaná pri republikácii zákona.  	
SOCP 	K bodu 34 
Podľa návrhu sa v § 21 menia odseky 3 až 5; vychádzajúc z platného znenia sa domnievame, že sa menia odseky 4 až 6. 	O 	A 	Úprava znenia bodu bola daná do súladu s platným znením zákona.  	
SOCP 	K bodu 3 
 
Z § 2 písm. d) súčasného znenia zákona č. 540/2001 Z. z. o štátnej štatistike v znení neskorších predpisov sa podľa návrhu vypúšťajú slová za bodkočiarkou, t. j. slová „podľa periodicity sa štatistické zisťovanie delí na krátkodobé, dlhodobé a neperiodické štatistické zisťovanie“.V kontexte s týmto návrhom je však potrebné upraviť aj ďalší text zákona, v ktorom sa vyskytujú vypúšťané pojmy, pretože napríklad v § 12 ods. 3 je uvedené, že ministerstvá a štátne organizácie predložia úradu návrhy na vlastné krátkodobé štatistické zisťovania do 30. apríla v roku pred účinnosťou zostavovaného programu zisťovaní a návrhy na vlastné dlhodobé štatistické zisťovania do 31. júla v roku pred účinnosťou zostavovaného programu zisťovaní. 
 	O 	N 	Odporučenie ide nad rámec vykonávanej právnej úpravy, pretože pojmy uvedené v § 12 ods. 3 platného zákona majú splnomocňovaciu povahu pre vydávanie vykonávacej vyhlášky o Programe štátnych štatistických zisťovaní. 	
SOCP 	K bodu 17 
V § 13 sa odsek 2 dopĺňa písmenom g), podľa ktorého Štatistický úrad Slovenskej republiky (ŠÚ SR) môže požadovať údaje iba z dôchodkového poistenia, nemocenského poistenia a poistenia v nezamestnanosti. Medzi týmito zdrojmi nie je uvedené úrazové poistenie. Takéto vymedzenie poskytovaných údajov nekorešponduje so skutočnosťou, nakoľko v súčasnosti ŠÚ SR pre štatistické účely každoročne požaduje aj údaje z výkonu úrazového poistenia, a to najmä o počte a sume vyplatených plnení (úrazových dávok) vo vzťahu k zodpovednosti zamestnávateľských subjektov štruktúrovaných podľa vykonávaných ekonomických činností. 

Dôležitým ukazovateľom je v súčasnosti aj údaj o platobne neschopných zamestnávateľoch v zmysle sociálneho poistenia a údaj o poistencoch garančného poistenia, ktoré taktiež v predloženom návrhu absentujú. 
Naopak,v navrhovanom znení písmena g) je uvedené, že sa majú poskytovať aj údaje "o poskytovateľoch služieb hradených z poistného" a o "sporiteľoch". Keďže z poistného Sociálna poisťovňa nehradí žiadne služby, navrhovaný text je potrebné vypustiť.V súvislosti s poskytovaním údajov o sporiteľoch starobného dôchodkového sporenia navrhujeme doplniť odkaz a poznámku pod čiarou o zákon č.43/2004 Z.z. o starobnom dôchodkovom sporení a o zmene a doplnení niektorých zákonov v znení neskorších predpisov. 
Navyše,keďže podľa súčasného znenia § 13 ods.2 písm.e) ŠÚ SR môže požadovať najmä údaje z nemocenského poistenia a z dôchodkového zabezpečenia,obchodný názov,u právnických osôb sídlo,u fyzických osôb trvalý pobyt a miesto podnikania,ak sa odlišuje od trvalého pobytu,identifikačné číslo platiteľa poistného,dátum prihlásenia a dátum odhlásenia z evidencie a počet poistencov, navrhovaná úprava písmena g) je vo svojom obsahu duplicitná. 

V kontexte týchto pripomienok navrhujeme miesto doplnenia ustanovenia písmenom g) upraviť znenie písmena e) nasledovne: 
"e) údaje zo sociálneho poistenia a starobného dôchodkového sporenia,najmä údaje o počtoch poistencov a sporiteľov,o počte a sume dávok a o platiteľoch poistného a o poberateľoch dávok,". 	O 	ČA 	Vo väzbe na akceptované pripomienky MPSVR bolo pôvodné znenie písmena g) vypustené a nahradené novým znením, ktoré bolo doplnené aj o pojmy o „úrazovom poistení“ a o „garančnom poistení“ a o navrhované znenie úpravy platného znenia písmena e). 	
 	§18. ods.3 zákona č. 540/2001 
spojenie "v ustanovených termínoch" navrhujeme nahradiť spojením "v ustanovených alebo vzájomne dohodnutých termínoch" 
Odôvodnenie: 
Poskytnutie objektívnych údajov vrámci tolerancie (vrátane kvalifikovaných odhadov ) napr. v úradom stanovený 8. kalendárny deň je v určitých prípadoch problematické, resp. nemožné (štátne sviatky nadväzujúce alebo predchádzajúce víkendovým, dňom, koniec roka, nábehy nových alebo poruchy existujúcixh informačných systémov,...) . Zdrojmi údajov vo veľkých spoločnostiach sú často iba informácie z informačných systémov. Integrované informačné systémy spracovávajú informácie postupne v určitých nadväznostiach a potrebujú taktiež určitý čas na spracovanie a kontrolu údajov. 
Uvedené skutočnosti vedú ku sklzom v termínoch a následne k riziku uloženia pokuty za nesplnenie spravodajskej povinnosti. 

Preto navrhujeme "legalizovať" možnosť vzájomnej dohody posunu termínu predkladania výkazov. 

 	O 	N 	Nakoľko navrhované doplnenie o slová „alebo vzájomne dohodnutých termínoch", ide nad rámec vykonávanej právnej úpravy touto novelou, a je taktiež v rozpore so základnými princípmi štátnej štatistiky, uvedenými v platnom osobitnom zákone, nakoľko „ustanovené termíny“ sú vopred dané vykonávacou vyhláškou, pretože sú viazané na termíny predkladania sumárov mesačných, štvrťročných a ročných výkazov, štátnych štatistických zisťovaní, a to ako na vnútroštátnej úrovni, príslušným orgánom verejnej moci, tak štatistickým orgánom a organizáciám EÚ a ES a medzinárodným orgánom a organizáciám, napr. OSN, OECD, WHO a pod..